РЕГЛАМЕНТ

Организатор: Музей на фотографията

Общи условия:  
В салона могат да вземат участие любители и професионални фотографи от Казанлък и населените места в общината. Автори, родени, учили или работили в Казанлък, но живеещи в други населени места, също могат да участват в Салона.  
Няма ограничение във възрастта.  
Салонът не е тематичен, може да участвате с творби на избрана/и от Вас тема/и.  
Фотографиите могат да бъдат цветни, монохромни или черно-бели.  
Всеки автор може да участва с до 3 (три) дигитални файла.  
Журито преценява кои и колко творби ще влязат във финалната селекция. Решението на журито е окончателно и не подлежи на коментар.  
До приключване на оценяването авторите остават анонимни.

И тази година Седми салон на казанлъшките фотографи е с конкурсен характер, а авторите на избраните на първо, второ и трето място творби ще получат парични награди, както следва:  
I награда - 500 лв.  
II награда - 300 лв.  
III награда - 200 лв.

Наградите ще бъдат изплащани по банков път по предоставена от автора банкова сметка.  
Творбите, включени в изложбата, остават във фонда на Музея на фотографията в Казанлък.

Салонът ще бъде открит на 12 декември 2024 г. от 17:30 часа в залата за временни изложби на музея /ул. "Чудомир"/.

Технически изисквания  
Допускат се за участие творби без значение от годината, в която са заснети. Приветстваме и такива, които са още преди ерата на дигиталната фотография.  
Задължително условие е да НЕ са участвали в предни салони.

Изисквания към дигиталните файлове:  
• \*.jpg/\*.jpeg формат,  
• 8-битов цвят,  
• RGB/sRGB профил.  
Файловете да са 3840 px по дългата страна.  
Файлова резолюция на изображението: 300 dpi.  
Кадрите да са без рамки, подписи или водни знаци, като организаторът си запазва правото да ги отстрани от тях.  
Файловете да са наименувани с името на автора и датата, на която са направени.  
Допускат се следните допълнителни обработки на снимката:  
• на яркост или контраст;  
• изостряне на изображението;  
• прекадриране на снимката.  
Не се допускат фотоколажи, както и снимки, които са грубо ретуширани дигитално или съдържат допълнително включени елементи. Целта на конкурса е да покаже снимки, които се доближават максимално до естествената среда, която са запечатали, а не да се показват умения на автора да работи с фотообработващи програми.

Изисквания към творбите, които поради невъзможност да бъдат изпратени като файлове, се предоставят на хартия в музея:  
• Печат на фотохартия с размер на принта 40х60 см /или близки до него/.

Към всяка снимка трябва да има следната информация:  
• име на автора;  
• наименование на творбата;  
• дата на заснемане;  
• телефон или електронна поща за връзка в общ текстови файл.

Селектираните файлове ще бъдат принтирани от и за сметка на организатора.

Важно: Творби, несъответстващи на поставените изисквания, както и с антидържавно, расистко, порнографско и подтикващо към насилие изображение, няма да бъдат допускани до журиране.

Такса за участие  
Без такса за участие.

Авторски права  
Всеки участник следва да притежава авторските права върху изображенията, които предава за конкурса. С предаването на творбите на организатора, участникът декларира, че изображението е негова творба и дава своето разрешение на организатора да използва безвъзмездно изображенията с промоционална цел, свързана с нуждите на музея (изложби на открито и закрито, каталог, фото CD/DVD, календар, уебсайт и др.), както и за всяка друга некомерсиална цел на организатора, в случай че участникът изрично не заяви своя отказ.  
Музеят на фотографията не придобива авторско право върху изпратените от участниците файлове.

Краен срок за предаване на творбите  
Краен срок за предаване на файловете/снимките:  
до 17:00 часа на 15 ноември 2024 г. по електронната поща: [foto.museum.kz](http://foto.museum.kz/?fbclid=IwZXh0bgNhZW0CMTAAAR093lZio0EgG_bQdJm1fttQSQjmjhXlZ9_tCmykA5A6NRs2rVthd_OE2hk_aem_7-ovKQkCZWoZ-drY9pX-_A)@abv.bg или на място в музея.  
Файлове, изпратени след тази дата няма да се приемат.

Жури и журиране  
Жури в комисия ще прегледа и реши кои творби ще участват в салона и кои ще са отличените автори.  
Членовете на журито могат да представят свои творби без да участват в конкурса.  
Членовете избират Председател.  
Съставът на журито ще бъде обявен публично.

За повече подробности:

• На място в музея;  
• По мейл: [foto.museum.kz](http://foto.museum.kz/?fbclid=IwZXh0bgNhZW0CMTAAAR2OQCe0h-5J3XlxJM_WEGZ2Vv7zJKdPE-y6Rg4L90O6lfb1qd-WPstvwRI_aem_jF-vmgG1x1roHQDWpyfoOA)@abv.bg;  
• Лично съобщение във Фейсбук страницата @Музей на фотографията;  
• Тел.: 0888935560 - Стоянка Кънчева, директор;  
• Тел.: 0886724400 - Катя Турлакова, уредник.